কোচার স্নায়ুবিদ্যা এবং স্নায়ুতন্ত্রের শল্যচিকিৎসা বা সার্জারির ক্ষেত্রেও উল্ল্যেখযোগ্য অবদান রেখেছেন। এই ক্ষেত্রে তার গবেষণাগুলো ছিলো অগ্রণী ও পথপ্রদর্শক এবং যা কিনা মস্তিস্কে আঘাত, স্নায়ুতন্ত্রের শল্যচিকিৎসা এবং আন্তমস্তিস্ক চাপের বিষয়গুলোকে অন্তর্ভুক্ত করে।অধিকন্তু তিনি খিচুনির শল্যচিকিৎসা এবং স্নায়ুরজ্জু ও মস্তিস্কে আঘাতের শল্যচিকিৎসার ব্যাপারে তদন্ত চালান। তিনি প্রত্যক্ষ করলেন যে কিছু ক্ষেত্রে খিচুনি রোগীর মস্তিস্কে টিউমার ছিলো এবং যা কিনা শল্যচিকিৎসার মাধমে দূর করা যেতো। তিনি এই অনুসিদ্ধান্তে উপনীত হন যে খিচুনীর উদ্ভব আন্তমস্তিস্ক চাপের বৃদ্ধি এবং ধারণা করতেন সুষুম্নারস নিষ্কাশন দ্বারা খিচুনীরোগ দূর করা সম্ভব।

জাপানি শল্যচিকিৎসক হায়াজো ইতো ১৮৯৬ সালে বার্নে আসেন খিচুনির উপর পরীক্ষামূলক গবেষণার জন্য।রোগীর দেহে পরীক্ষামূলক খিচুনী সৃষ্টির সময় কোচার আন্তমস্তিষ্ক চাপের উপর বিশেষভাবে আগ্রহী ছিলেন এবং ইতো জাপানে ফিরে যাওয়ার পর, তিনি ১০০ এর অধিক খিচুনী রোগীর শল্যচিকিৎসা সম্পন্ন করেন।

আমেরিকান শল্যচিকিৎসক হার্ভে কুশিং ১৯০০ সালের দিকে কোচারের গবেষণাগারে বেশকিছু মাস সময় ব্যয় করেন মস্তিস্কের শল্যচিকিৎসা সম্পাদন করে এবং প্রথমবারের মতো কুশিং রিফ্লেক্স বা কুশিং প্রবৃত্তি অবলোকন করেন যা কিনা রক্তচাপ এবং আন্তমস্তিস্ক চাপের মধ্যে সম্পর্ক বর্ণনা করে। পরবর্তীকালে কোচার আবিষ্কার করলেন যে চাপহ্রাসকরণ খুলিচ্ছেদন শল্যচিকিৎসা ( ডিকম্প্রেসিভ ক্রেনিয়েকটমি) ছিলো আন্তমস্তিষ্ক চাপ হ্রাসের একটি কার্যকর পন্থা।

তার শল্যচিকিৎসার পাঠ্যবই "শিরুরগেশে অপারেশনালেহরাহ" তে কোচার ১০৬০ পৃষ্ঠার মধ্যে ১৪১ পৃষ্ঠা উৎসর্গ করেন স্নায়ুতন্ত্রের শল্যচিকিৎসার জন্যে। যাতে মস্তিস্ক পর্যবেক্ষণ ও পরীক্ষণ এবং মস্তিষ্কের চাপ হ্রাসের পদ্ধতিগুলো উল্ল্যেখিত হয়েছে।

স্নায়ুতন্ত্রের শল্যচিকিৎসায় অবদান
থাইরয়েড গ্রন্থির শল্যচিকিৎসায় অবদান
প্রারম্ভিক পেশাজীবন
জীবাণুমুক্ত শল্যচিকিৎসা বা সার্জারি